open-index/open-wikipedia-markdown huggingface dataset:
Κάρολος Λουδοβίκος, αρχιδούκας της Αυστρίας (1918-2007)

Ο **Κάρολος Λουδοβίκος** (γερμ. *Karl Ludwig von Habsburg-Lothringen, erzherzog von Österreich*, 10 Μαρτίου 1918 - 11 Δεκεμβρίου 2007) του Οίκου των Αψβούργων-Λωρραίνης ήταν αρχιδούκας της Αυστρίας.

## Βιογραφία
Ο *Κάρολος Λουδοβίκος Μαρία Φραγκίσκος Ιωσήφ Μιχαήλ Γαβριήλ Αντώνιος Ροβέρτος Στέφανος Πίος Γρηγόριος Ιγνάτιος Μάρκος του Αβιάνο* γεννήθηκε στο Μπάντεν μπάι Βην και ήταν το πέμπτο παιδί και ο τέταρτος γιος του Καρόλου της Αυστροουγγαρίας και της Ζίτα των Βουρβόνων, κόρης του Ροβέρτου της Πάρμας.

Κατά τον Β΄ Παγκόσμιο Πόλεμο υπηρέτησε εθελοντικά μαζί με τον αδελφό του στην 101η ταξιαρχία Πεζικού των ΗΠΑ, γνωστή με τον όνομα *ταξιαρχία απελευθέρωσης της Αυστρίας*. Τελικά, η ταξιαρχία διαλύθηκε, διότι εξόριστοι Εβραίοι, που αποτελούσαν την πλειοψηφία αυτών που δήλωσαν εθελοντές, δεν ήλθαν να συμμετέχουν σε αυτήν.

Απεβίωσε το 2007 σε ηλικία 89 ετών στις Βρυξέλλες και τάφηκε δίπλα στη μητέρα του, στην Κρύπτη του Ναού των Καπουτσίνων της Βιέννης.

## Οικογένεια
Νυμφεύτηκε το 1950 την Ιολάνθη, κόρη του Ευγένιου, 11ου Πρίγκιπα του Λιν, και είχε τέκνα:
* *Ροδόλφος* Μαρία Κάρολος Ευγένιος Άννα Αντώνιος Μάρκος ντ'Αβιάνο (γενν. 1950), τιτουλάριος Αρχιδούκας της Αυστρίας. Είχε τέκνα:
** Κάρολος Χριστιανός (γενν. 1977), τιτουλάριος Αρχιδούκας της Αυστρίας.
** Πρίσκιλλα (γενν. 1979).
** Ιωάννης (γενν. 1981), τιτουλάριος Αρχιδούκας της Αυστρίας.
** Θωμάς (γενν. 1983), τιτουλάριος Αρχιδούκας της Αυστρίας.
** Μαρί ντε Νεζ (γενν. 1986).
** Φραγκίσκος Λουδοβίκος (γενν. 1988), τιτουλάριος Αρχιδούκας της Αυστρίας.
** Μιχαήλ (γενν. 1990), τιτουλάριος Αρχιδούκας της Αυστρίας.
** Ιωσήφ (γενν. 1991), τιτουλάριος Αρχιδούκας της Αυστρίας.
* *Αλεξάνδρα* Μαρία Άννα Φιλιππίνη Οθωνία (γενν. 1952), παντρεύτηκε τον Έκτορ Ρίεσλε Κοντέρας, πρέσβη της Χιλής στο Βατικανό.
* Κάρολος Χριστιανός (γενν. 1954), Αρχιδούκας της Αυστρίας. Νυμφεύτηκε την Μαρία Άστριντ των Βουρβόνων-Πάρμας, κόρη του Ιωάννη του Λουξεμβούργου. Είχε τέκνα:
** *Μαρία Χριστίνα* Άννα Άστριντ Ζίτα Καρλόττα (γενν. 1983).
** *Ίμρε* Εμμανουήλ Συμεών Ιωάννης Κάρολος Μάρκος ντ'Αβιάνο (γενν. 1985), τιτουλάριος Αρχιδούκας της Αυστρίας.
** *Χριστόφορος* Ερρίκος Αλέξανδρος Μαρία Μάρκος ντ'Αβιάνο (γενν. 1988), τιτουλάριος Αρχιδούκας της Αυστρίας.
** *Αλέξανδρος* Έκτωρ Μαρία Κάρολος Λεοπόλδος Μάρκος ντ'Αβιάνο (γενν. 1990), τιτουλάριος Αρχιδούκας της Αυστρίας.
** *Γαβριέλλα* Μαρία Πιλάρ Ιολάνθη Ιωσηφίνα-Καρλόττα (γενν. 1994).
* *Μαρία Κωνσταντία* Άννα Ροζάριο Ροβέρτα (γενν. 1957), παντρεύτηκε τον πρίγκιπα Φραντς Γιόζεφ του Άουερσπεργκ-Τράουτσον, είχε τέκνα.

## Πρόγονοι





## Παραπομπές


Κατηγορία:Οίκος των Αψβούργων-Λωρραίνης
Σκοπή Αρκαδίας

Η **Σκοπή** είναι χωριό του δήμου Τρίπολης (Τοπική Κοινότητα Σκοπή- Δημοτική Ενότητα Τρίπολης) της Περιφερειακής Ενότητας Αρκαδίας που βρίσκεται στην Περιφέρεια Πελοποννήσου, σύμφωνα με τη διοικητική διαίρεση της Ελλάδας όπως διαμορφώθηκε με το πρόγραμμα “Καλλικράτης”. Βρίσκεται 5 χλμ. έξω από την πόλη της Τρίπολης και σύμφωνα με την απογραφή του 2011 έχει πληθυσμό 271 κατοίκους. Η Σκοπή και τα Χάνια απαρτίζουν την τοπική κοινότητα Σκοπής.

## Ηρώον Σκοπής, μαχών Μαντινείας και Γράνας
Ξεχωρίζει το Ηρώον δύο μαχών, στην Σκοπή Τριπόλεως. Η πρώτη ήταν η μάχη της Μαντινείας με τον Θηβαίο Επαμεινώνδα το 362 π.Χ. και η δεύτερη, η μάχη της Γράνας το 1821, με τον Θ. Κολοκοτρώνη να ηγείται των Ελλήνων εναντίον των Τούρκων.
## Διοικητικές μεταβολές
**Κ. Μπεντενίου (Αρκαδίας)**

* ΦΕΚ 252Α - 24/08/1912: Σύσταση της κοινότητας με την απόσπαση του οικισμού *Μπεντένι* από το δήμο Τριπόλεως και τον ορισμό του ως έδρα της κοινότητας
* ΦΕΚ 179Α - 30/08/1927: Ο οικισμός Μπεντένι της κοινότητας μετονομάζεται σε Σκοπή. Η κοινότητα μετονομάζεται σε κοινότητα Σκοπής

### Κ. Σκοπής (Αρκαδίας)
* ΦΕΚ 179Α - 30/08/1927: Η κοινότητα προήλθε από τη μετονομασία της κοινότητας Μπεντενίου.
* 19/03/1961: Αναγνώριση του οικισμού Χάνια και προσάρτησή του στην κοινότητα Σκοπής.
* ΦΕΚ 244Α - 04/12/1997: Ο οικισμός Χάνια αποσπάται από την κοινότητα και προσαρτάται στο δήμο Τριπόλεως. Ο οικισμός Σκοπή αποσπάται από την κοινότητα και προσαρτάται στο δήμο Τριπόλεως.

## Αθλητισμός
Τη Σκοπή είχε ως έδρα του η ομάδα του Ε.Μ.Α.Σ. Ηρακλής Σκοπής, με μεγάλες επιτυχίες στα τουρνουά της Αρκαδίας, κυρίως με την ομάδα του ποδοσφαίρου. Δυστυχώς η ομάδα βρίσκεται σε αναστολή λειτουργίας από τη σεζόν 2012-13.

## Άλλες πληροφορίες
Η πληθυσμιακή μεταβολή του χωριού Σκοπής τις τελευταίες δεκαετίες σύμφωνα με την ελληνική στατιστική αρχή είναι η εξής:

## Παραπομπές


Κατηγορία:Δήμος Τρίπολης
Κατηγορία:Χωριά της περιφερειακής ενότητας Αρκαδίας
Μηλιά Τρίπολης Αρκαδίας

Η **Μηλιά Τρίπολης**, επισήμως γνωστή ως **Μηλιά Τριπόλεως**, είναι ορεινός οικισμός στην Πελοπόννησο και την Περιφερειακή Ενότητα Αρκαδίας, ο οποίος βρίσκεται σε υψόμετρο 621 μέτρα και σε απόσταση 9 χλμ. Β.-ΒΑ. από την Τρίπολη. Πρόκειται για μικρό ήσυχο χωριό με αραιά κτισμένα τα σπίτια του, δυτικά της ΕΟ Τρίπολης - Ολυμπίας, νοτιοανατολικά του Κάψα και νοτιοδυτικά της Νεστάνης. Αναφέρεται από τους ντόπιους ως *Φτέρη* και είναι γνωστό για την εκκλησία Παναγία Φτέρης, αλλά και τους πλούσιους αμπελώνες που δίνουν αρωματικό μοσχοφίλερο. Ως ξεχωριστός οικισμός αναφέρεται επίσημα από το 1981, όταν απογράφηκε για πρώτη φορά στο Δήμο Τριπόλεως, και σύμφωνα με την απογραφή του 2011 έχει πληθυσμό 46 κατοίκους.

## Δημογραφική εξέλιξη
Η δημογραφική εξέλιξη του οικισμού είναι η εξής:

## Σημείωση
Στον ίδιο δήμο και σε μικρή απόσταση βορειοανατολικά είναι ο συνώνυμος οικισμός Μηλιά Μαντινείας ενώ στην ίδια κατεύθυνση -μακρύτερα- η Μηλέα.

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Τρίπολης
Γεώργιος των Αψβούργων

Ο **Γεώργιος**, γερμ. Georg (γενν. 16 Δεκεμβρίου 1964) από τον Οίκο των Αψβούργων-Λωρραίνης είναι τιτουλάριος αρχιδούκας της Αυστρίας. 

## Βιογραφία
Ο Παύλος-Γεώργιος-Μαρία-Ιωσήφ-Δομίνικος γεννήθηκε στο Στάρνμπερκ της Βαυαρίας και είναι ο δευτερότοκος γιος του Όθωνα διαδόχου και μετά τιτουλάριου αυτοκράτορα της Αυστρο-Ουγγαρίας και της Ρεγκίνας των Βέττιν, κόρης του Γεωργίου Γ΄ πρίγκιπα της Σαξονίας-Μάινινγκεν.

Μεγάλωσε στην εξορία, στη βίλλα *Αυστρία*, στο Πέκινκ της Βαυαρίας. Η Αυστρία δεν του επιτρέπει να χρησιμοποιήσει τον τίτλο του, έτσι εκεί έχει όνομα Γκέορκ φον Χάπσμπουρκ. Έχει εργαστεί ως δημοσιογράφος της τηλεόρασης, με βάση τη Βουδαπέστη, από το 1993. Ο γάμος του, όπως και αυτός του μεγαλύτερου αδελφού του Καρόλου  είναι δυναστικός, σύμφωνα με τους νόμους του Οίκου του. Ζει με την οικογένειά του στο Σοσκούτ, στην επαρχία Πέστη της Ουγγαρίας. 

Ήταν πρόεδρος του Ερυθρού Σταυρού της Ουγγαρίας και έκτακτος πρέσβης της Ουγγαρίας στο Ευρωπαϊκό Κοινοβούλιο το 1996 . Ως υποστηρικτής της διεύρυνσης της Ευρωπαϊκής Ένωσης, ήταν το 2004 πρόεδρος του Μεγάλου Ευρωπαϊκού Χορού, ενός με επίσημο ένδυμα φιλανθρωπικού γκαλά, που έγινε στο Ξενοδοχείο Βάλντορφ-Αστόρια της Νέας Υόρκης για τον εορτασμό της προς την Ανατολική Ευρώπη επέκτασης της Ένωσης.

Έχει τιμηθεί με τις διακρίσεις του Τάγματος του Χρυσόμαλλου Δέρατος, του Λεοπόλδου, του Σιδηρού Στέμματος και του Αγ. Γεωργίου, όλες του Οίκου των Αψβούργων-Λωρραίνης. Επίσης έχει τιμηθεί με το μεγαλόσταυρο του Ανακτόρου και το μετάλλιο της Στέψης, από τον Τούπου ΣΤ΄ της Τόνγκα, στην Πολυνησία.

## Οικογένεια
Νυμφεύτηκε το 1997 την Άιλικα των Όλντενμπουργκ, κόρη του Ιωάννη δούκα του Όλντενμπουρκ (γιου του Νικολάου διαδόχου μεγάλου δούκα του Όλντενμπουρκ), η οποία είναι Λουθηρανή. Έχει τέκνα:
* Σοφία γενν. 2001.
* Χίλντα γενν. 2002.
* Κάρολος-Κωνσταντίνος γενν. 2004, τιτουλάριος αρχιδούκας της Αυστρίας.

## Πρόγονοι





## Αναφορές σε Πηγές


Κατηγορία:Οίκος των Αψβούργων-Λωρραίνης
Λέος Φριντλ

Ο **Λέος Φριντλ** (*[[λατινικό αλφάβητο]] : Leoš Friedl*) γεννημένος στην 1η Ιανουαρίου 1977, είναι πρώην Τσέχος πρωταθλητής της αντισφαίρισης.

Ξεκίνησε τον αθλητισμό από πολύ μικρή ηλικία, ανάμμεσα στο ποδόσφαιρο το Χόκεϊ και την αντισφαίριση διάλεξε να αφοσιωθεί στην τελευταία. Πατέρας του είναι ο Γιαν και μητέρα του η Ντραχομίρα, έχει μια μεγαλύτερη αδελφή την Λέκα. Παίζει ακόμα Χόκεϊ σε πάγο σαν χόμπι.

Κατά τη διάρκεια της καριέρας του κέρδισε 16 τίτλους στα διπλά και το Γουίμπλετον στο διπλό μεικτό το 2001, με συμπαίκτρια την Ντανιέλα Χαντούτσοβα, όπου νίκησαν το ζευγάρι M.Κ. Μπράιαντ και Άνκε Χούμπερ με 4-6, 6-3, 6-2.

Με την Τσεχία έχει αγωνιστεί στο κύπελλο Ντέιβις του 2005 όπου σε έναν αγώνα έχει μία ήττα.

## Παραπομπές


Κατηγορία:Τσέχοι αθλητές της αντισφαίρισης
Μάρτιν Νταμ

Ο **Μάρτιν Νταμ** (*[[λατινικό αλφάβητο]] : Martin Damm*) γεννημένος την 1 Αυγούστου 1972, είναι Τσέχος πρώην πρωταθλητής της αντισφαίρισης. Έμεινε κυρίως γνωστός για τις επιδόσεις του στα διπλά. Ο Ντάμ  κέρδισε συνολικά 40 τίτλους στα διπλά, συμπεριλαμβανομένου ενός τίτλου Γκραντ σλαμ. Έφτασε και σε 5 τελικούς του απλού.

Με την Τσεχία έχει αγωνιστεί στο κύπελλο Ντέιβις από το 1993 έως το 2006 σε 6 διοργανώσεις με ρεκόρ 2 νίκες και 8 ήττες. Είναι παντρεμένος με την Μικαέλα κι έχουν δύο γιους και μία κόρη.

## Τελικοί Γκραντ σλαμ

### Διπλό αντρών: 3 (1–2)

### Μικτό διπλό: 1 (0–1)

## Παραπομπές


Κατηγορία:Τσέχοι αθλητές της αντισφαίρισης
Φράντισεκ Τσέρμακ

Ο **Φράντισεκ Τσέρμακ** (*[[λατινικό αλφάβητο]] : František Čermák*) γεννημένος στις 14 Νοεμβρίου 1976, είναι Τσέχος πρώην πρωταθλητής της αντισφαίρισης. Έχει κερδίσει 31 τίτλους στα διπλά στο ATP Tour και ήταν φιναλίστ 24 φορές. Κατάφερε τον Φεβρουάριο του 2010 να φτάσει στο Νο 14 στον κόσμο στα διπλά. 

Γιος του Φραντίσεκ και της Ιβάνα, ενώ έναν ακόμα αδελφό τον Ίβο. Ασχολείθηκε σε μικρή ηλικία και με το Χόκεϊ επί πάγου.

Μεγαλύτερη επιτυχία του  η νίκη του στο διπλό μεικτό στο Γαλλικό όπεν το 2013 και ο τελικός του Αυστραλιανού όπεν το 2013 επίσης στο διπλό μεικτό.  

Στο κύπελλο Ντέιβις συμμετείχε με την Τσεχία το 2005 και το 1020 με ρεκόρ ήττες. 

## Μεικτό διπλό: 2 (1 τίτλος, 1 φιναλίστ)

## Παραπομπές


Κατηγορία:Τσέχοι αθλητές της αντισφαίρισης
Κατηγορία:Νικητές Γαλλικού Όπεν
Σχέσεις Εσθονίας-Λετονίας

Η Εσθονία και η **[[Λετονία]]**, οι δύο βορειότερες χώρες της Βαλτικής, μοιράζονται 343 χιλιόμετρα κοινών συνόρων. Και τα δύο μέλη μοιράζονται μια κοινή ιστορία, έχοντας κυβερνηθεί από τον 13ο αιώνα από το Λιβονικό Τάγμα, τη Πολωνολιθουανική ένωση, τη Σουηδία και, τέλος, μέχρι να επιτύχουν την ανεξαρτησία τους το 1918, από τη Ρωσική Αυτοκρατορία. Οι δύο χώρες επανακαταλήφθηκαν από την ΕΣΣΔ μεταξύ του 1945 και του 1991. Και οι δύο χώρες αποκατέστησαν τις διπλωματικές σχέσεις στις 3 Ιανουαρίου 1992. Η Εσθονία έχει μία πρεσβεία στη Ρίγα. Η Λετονία έχει μια πρεσβεία στο Τάλιν.

## Κοινή συμμετοχή
Και οι δύο χώρες είναι πλήρη μέλη του Συμβουλίου των Κρατών της Βαλτικής Θάλασσας, του ΝΑΤΟ και της Ευρωπαϊκής Ένωσης. Οι δύο χώρες ήταν μέλη της Βαλτικής Ζώνης Ελεύθερων Συναλλαγών από το 1994 μέχρι το 2004, όταν προσχώρησαν στην Ευρωπαϊκή Ένωση.

## Εμπόριο
μικρογραφία|Η εσθονική πρεσβεία στη Ρίγα
Το 2006, η Λετονία αντιπροσώπευε το 3% των εξαγωγών της Εσθονίας. Η Λετονία αντιπροσώπευε το 5% των εισαγωγών της Εσθονίας.

## Συμφωνίες
Υπάρχουν 15 διμερείς συμφωνίες μεταξύ των 2 χωρών. Πολλές από αυτές έχουν υπογραφεί τριμερώς με τη Λιθουανία.

## Αμυντική συνεργασία
Οι τρεις Βαλτικές χώρες υπέγραψαν μια τριμερή αμυντική συμφωνία στις 12 Φεβρουαρίου 1995.

## Δείτε επίσης
* Εξωτερικές σχέσεις της Εσθονίας
* Εξωτερικές σχέσεις της Λετονίας

## Παραπομπές


## Εξωτερικοί σύνδεσμοι
* Εσθονική πρεσβεία στη Ρίγα
* Το Λετονικό Υπουργείο Εξωτερικών για τις σχέσεις με την Εσθονία

Κατηγορία:Πολιτική της Εσθονίας
Κατηγορία:Διμερείς σχέσεις της Εσθονίας
Κατηγορία:Διμερείς σχέσεις της Λετονίας
Φερδινάνδος Ζβονιμίρ των Αψβούργων

Ο **Φερδινάνδος-Ζβονιμίρ**, γερμ. Ferdinand-Zvonimir (γενν. 21 Ιουνίου 1997) από τον Οίκο των Αψβούργων-Λωρραίνης είναι τιτουλάριος διάδοχος της Αυστρο-Ουγγαρίας, ως γιος του Καρόλου, αρχηγού του Οίκου. Συμμετέχει σε αγώνες αυτοκινήτων.

## Βιογραφία
Ο Φερδινάνδος-Ζβινιμίρ-Μαρία-Βαλτάσαρ-Κηθ-Μιχαήλ-Όθων-Άνταλ-Μπάναμ-Λεονάρδος γεννήθηκε στο Ζάλτσμπουρκ και βαπτίσθηκε με το όνομα του Δημητρίου-Ζβονιμίρ της Κροατίας (11ος αι.). Είναι ο μόνος γιος του Καρόλου τιτουλάριου αυτοκράτορα της Αυστρο-Ουγγαρίας και της Φραντσέσκας, κόρης του Χανς-Χάινριχ βαρόνου Τύσεν-Μπορνεμίσα ντε Κατσόν, βιομηχάνου. 

Είναι τιτουλάριος αρχιδούκας της Αυστρίας και πρίγκιπας της Αυστρίας, Ουγγαρίας-Κροατίας, Βοημίας, αλλά οι τίτλοι του δεν αναγνωρίζονται από την Αυστρία, έτσι εκεί χρησιμοποιεί το όνομα Φέρντιναντ-Ζβόνιμιρ φον Χάπσμπουρκ. Οι τίτλοι του αναφέρονται σε κοινωνικές εκδηλώσεις στο εξωτερικό και στη Γενεαλογική βιβλιογραφία. Ο πατέρας του Καρόλου, ο Όθων αποκήρυξε την αξίωσή του για τον θρόνο της Αυστρο-Ουγγαρίας, προκειμένου να του επιτραπεί η είσοδος στην Αυστρία.

## Αγώνες ταχύτητας
Από τα 14 έτη του συμμετείχε σε αγώνες, πρώτα Karting και μετά Rotax, όπου κέρδισε πολλές νίκες: το 2012, 13, 14. Το 2014 έλαμβε μέρος στους αγώνες Formula Renault 1.6 NEC και ήρθε 4ος. Το 2015 συμμετείχε στη Ν. Ζηλανδία στον Toyota Racing Series και τερμάτισε 5ος στην κλάση νέων. Αποφάσισε να αγωνιστεί στο Formula Renault 2.0 NEC. Έχει δημιουργήσει ένα νέο είδος αγώνων ταχύτητας, με ένα αγωνιστικό είδος αυτοκινήτου που σχεδίασε με την Ελβετική ομάδα Lang-Baumann. 

## Διακρίσεις
Του έχουν απονεμηθεί οι διακρίσεις: του Τάγματος του Χρυσόμαλλου Δέρατος, του Τάγματος της Μaρίας-Θηρεσίας και του Αγ. Γεωργίου, όλες από τον Οίκο των Αψβούργων-Λωρραίνης.

## Πρόγονοι





## Αναφορές σε πηγές


## Εξωτερικοί σύνδεσμοι
* Ferdinand Zvonimir von Habsburg career summary at Driverdb.com

Κατηγορία:Οίκος των Αψβούργων-Λωρραίνης
Λαυρέντιος της Αυστρίας-Έστης

O **Λόρεντς (Λαυρέντιος)**, γερμ. Lorenz (γενν. 16 Δεκεμβρίου 1955) από τον Οίκο των Αψβούργων-Λωρραίνης είναι τιτουλάριος αρχιδούκας της Αυστρίας-Έστε. Από το γάμο του με την Άστριντ, κόρη του Αλβέρτου Β΄ του Βελγίου, απέκτησε και τη Βελγική υπηκοότητα και τον τίτλο του πρίγκιπα. 

## Βιογραφία
Γεννήθηκε στο Βιλλανκούρ του Ωτ-ντε-Σεν και ήταν ο δευτερότοκος γιος του Ροβέρτου αρχιδούκα της Αυστρίας-Έστε και της Μαργαρίτας της Σαβοΐας, κόρης του Αμεδαίου δούκα της Αόστης. 

Μετά το σχολείο έκανε τη στρατιωτική του θητεία στο σύνταγμα *Κυνηγοί των Άλπεων* στον Αυστριακό στρατό και έγινε υπολοχαγός. Σπούδασε οικονομικά στο Πανεπιστήμιο του Σαιν Γκάλλεν στην Ελβετία και σε αυτό του Ίννσμπρουκ στην Αυστρία. Εργάστηκε σε διάφορες τράπεζες σε Λονδίνο, Παρίσι και Ρώμη. Το 1983 εισήλθε στην ιδιωτική τράπεζα Γκούτσβιλλερ στη Βασιλεία και ανελίχθηκε σε Διευθύνοντα μέτοχο. Το 1993 ήταν για ένα έτος σύμβουλος στην εταιρεία Σουίφτ. Το 1995 έγινε σύμβουλος στην τράπεζα BNP Paribas στο Παρίσι. Πιο πριν ήταν διευθυντής στην εταιρεία διαχείρισης αποβλήτων Sita  και στην εταιρεία διαχείρισης ύδατος Ondeo Nalco των ΗΠΑ.

Από 2004 έγινε τιμητικά πρόεδρος των *Ιστορικών Αρχείων του Βελγίου* και από το επόμενο έτος των *Θησαυρών των Ναών της Ευρώπης*. Υπηρέτησε ως αναπληρωτής πρόεδρος της *Εταιρείας Φίλων του Αλμανάκ ντε Γκότα*. Από το 2015 είναι μέλος του *Συμβουλίου του Στέμματος της Ρουμανίας*.

Ο πατέρας του, ιδρυτής του κλάδου Έστε στον Οίκο του, απεβίωσε το 1996 και ο Λόρεντς τον διαδέχθηκε ως αρχιδούκας της Αυστρίας-Έστε. Με τον γάμο του με την πριγκίπισσα του Βελγίου απέκτησε τον τίτλο του πρίγκιπα του Βελγίου γι' αυτόν και τα τέκνα του.

## Διακρίσεις
Του απονεμήθηκαν οι διακρίσεις των Ταγμάτων: του Λεοπόλδου Α΄ του Βελγίου, της Ομοσπονδιακής Δημοκρατίας της Γερμανίας, του Αδόλφου του Νασσάου (από το Λουξεμβούργο), του Στέμματος της Ολλανδίας, της Αξίας της Νορβηγίας, του πρίγκιπα Ερρίκου της Πορτογαλίας, της Αξίας της Ισπανίας, του Πολικού Αστέρος της Σουηδίας.

Επίσης του Χρυσόμαλλου Δέρατος από τον Οίκο του των Αψβούργων-Λωρραίνης, του Ντανίλο Α΄ από τον Οίκο του Μαυροβουνίου και του Στέμματος από τον Οίκο της Ρουμανίας.

## Οικογένεια
Νυμφεύτηκε το 1984 την Άστριντ των Βέττιν - Σαξονίας-Κόμπουργκ & Γκότα, κόρη του Αλβέρτου Β΄ του Βελγίου και είχε τέκνα:
* Αμεδαίος γενν. 1985, τιτουλάριος αρχιδούκας της Αυστρίας-Έστε.
* Μαρία-Λάουρα γενν. 1988.
* Ιωακείμ γενν. 1991, τιτουλάριος αρχιδούκας της Αυστρίας-Έστε.
* Λουίζα-Μαρία γενν. 1995.
* Λετίσια-Μαρία γενν. 2003.

## Πρόγονοι





## Αναφορές σε πηγές


## Εξωτερικοί σύνδεσμοι
* Official Belgian Monarchy Website – Prince Lorenz

Κατηγορία:Πρίγκιπες της Αυστρίας
Ιωακείμ, αρχιδούκας της Αυστρίας-Έστε

Ο **Ιωακείμ**, γερμ. Joachim (γενν. 9 Δεκεμβρίου 1991) από τον Οίκο των Αψβούργων-Λωρραίνης είναι τιτουλάριος αρχιδούκας της Αυστρίας-Έστε (από τον πατέρα του) και πρίγκιπας του Βελγίου (από τη μητέρα του).

## Βιογραφία
Γεννήθηκε στο Βολουβέ-Σαιν Λαμπέρ του Βελγίου και είναι ο δευτερότοκος γιος του Λόρεντς αρχιδούκα της Αυστρίας-Έστε και της Άστριντ των Βέττιν, κόρης του Αλβέρτου Β΄ του Βελγίου. 

Ο πατέρας του Λόρεντς, ο Ροβέρτος έλαβε τον τίτλο τού πρίγκιπα της Μόντενα και έγινε ο ιδρυτής τού κλάδου Έστε στον Οίκο του. 

Το 1991 ο Αλβέρτος Β΄ με διάταγμά του (decree) απένειμε στα τέκνα της Άστριντ τον τίτλο του πρίγκιπα του Βελγίου με δικαίωμα διαδοχής. Ο Ιωακείμ είναι 9ος στη σειρά αυτή. Εκτός από την Αυστριακή και Βελγική καταγωγή του, έχει προγόνους από την Ιταλική, Γαλλική, Σουηδική, Δανική, Βρετανική, Πορτογαλική, Ισπανική και Γερμανική βασιλική οικογένεια. 

### Σπουδές
Παρακολούθησε το Κολλέγιο Μάλβερν στο Γουόρτσεστερ της Αγγλίας. Εγγράφτηκε σε εκπαίδευση Εθελοντών Στρατού στο Αρλόν του Βελγίου το 2010. Το επόμενο έτος ολοκλήρωσε τις σπουδές του στη Ναυτική Σχολή του Μπρυζ και έγινε αξιωματικός του Βελγικού Ναυτικού.

Το 2011 ξεκίνησε σπουδές Διεθνούς Οικονομίας, Διαχείρισης και Οικονομικών στο Πανεπιστήμιο Μποκόνι του Μιλάνου.

## Πρόγονοι





## Αναφορές σε Πηγές


Κατηγορία:Οίκος των Αψβούργων-Λωρραίνης
Κατηγορία:Πρίγκιπες της Αυστρίας
Διοξαζιριδίνη

Η **διοξαζιριδίνη** (αγγλικά *dioxaziridine*) είναι ανόργανη ετεροκυκλική ένωση, που περιέχει άζωτο, υδρογόνο και οξυγόνο, με μοριακό τύπο ΝHO<sub>2</sub>. Το μόριό της αποτελείται δομικά από έναν τριμελή ετεροκυκλικό δακτύλιο, που περιέχει δύο (2) διαφορετικά άτομα, ένα (1) αζώτου και δύο (2) οξυγόνου. Περιέχει «υπεροξειδική γέφυρα» (-O-O-), οπότε ανήκει στα υπεροξείδια.

## Ισομέρεια
Με βάση το μοριακό τύπο της (NHO2) έχει ένα (1) μόνο ισομερές θέσης, το νιτρώδες οξύ (ΗΝΟ2).

## «Μητρική» και «θυγατρικές» διοξαζιριδίνες
Η διοξααζιριδίνη είναι η «μητρική ένωση» για μια σειρά «θυγατρικών» της παραγώγων (ανόργανων και οργανικών), που μαζί με τη «μητρική ένωση», ονομάζονται συλλήβδην «**διοξαζιριδίνες**».

## Παραπομπές και παρατηρήσεις


Κατηγορία:Ανόργανες αμίνες
Κατηγορία:Ετεροκυκλικές αμίνες
Κατηγορία:Ενώσεις με τριμελή δακτύλιο
Κατηγορία:Υπεροξείδια
Κατηγορία:Μητρικές ενώσεις
Κατηγορία:Ασταθείς ενώσεις
Λιγκ Καπ Φινλανδίας

Το **Λιγκ Καπ Φινλανδίας** είναι μια ετήσια ποδοσφαιρική διοργάνωση κυπέλλου η οποία διοργανώνεται πριν την έναρξη της επίσημης περιόδου του χειμώνα από τις ομάδας του Πρωταθλήματος Φινλανδίας. 

## Τίτλοι ανά ομάδα

## Δείτε ακόμη
*Κύπελλο Φινλανδίας (ποδόσφαιρο ανδρών)

## Παραπομπές

## Εξωτερικοί σύνδεσμοι
*Το Λιγκ Καπ στην ιστοσελίδα του πρωταθλήματος - Αρχιεοθετημένο
*Οι τελικοί του Λιγκ Καπ, RSSSF.com

Κατηγορία:Ποδοσφαιρικές διοργανώσεις Φινλανδίας
Κάρελ Νόβατσεκ

Ο **Κάρελ Νόβατσεκ** (*[[λατινικό αλφάβητο]] : Karel Nováček *) γεννημένος στις 30 Μαρτίου 1965, είναι πρώην Τσεχοσλοβάκος, σήμερα Τσέχος πρώην πρωταθλητής της αντισφαίρισης. Στην καριέρα του κέρδισε 13 τίτλους στο απλό και έξι στα διπλά. Η υψηλότερη βαθμολογία του ήταν το  No 8 στον κόσμο, το οποίο πέτυχε στις 18 Νοεμβρίου 1991.

Η καλύτερη του απόδοση σε ένα τουρνουά Γκραντ σλαμ,στο απλό, ήταν στο Αμερικανικό όπεν το 1994 όπου νίκησε κατά σειρά τον Αλλεξάντερ Βλαντιμιρόβιτς Βόλκοφ, τον Αντρέι Μεντβέντεφ, τον Τοντ Γούντμπριτζ, τον Χαβιέ Φρανά και τον Jaime Yzaga πριν χάσει από τον Μίτσι Στίχ στον ημιτελικό. Το 1997 τιμωρήθηκε για τρεις μήνες για χρήση απαγορευμένων ουσιών στο γαλλικό όπεν του 1995.

Ο Νόβατσεκ για 20 χρόνια είχε μετακομίσει στην Φλώριντα των Η.Π.Α. και στη συνέχεια επέστρεψε στην Τσεχία. Παντρεύτηκε το 1990 την Μάγια και απέκτησαν τρία παιδιά.

Στο κύπελλο Ντέιβις έχει αγωνιστεί με την Τσεχοσλοβακία το 1987, 1989, 1990, 1991 και με την Τσεχία το 1992, 1993 και το 1994, με συνολικό ρεκόρ 9 νίκες και 11 ήττες.

## Τελικοί Γκραντ σλαμ

### Διπλό αντρών

## Παραπομπές


## Εξωτερικοί σύνδεσμοι
* 

Κατηγορία:Τσέχοι αθλητές της αντισφαίρισης
Κατηγορία:Τσεχοσλοβάκοι αθλητές της αντισφαίρισης
Κεϊτσίρο Τογιάμα

Ο **Κεϊτσίρο Τογιάμα** (ιαπωνικά: 外山 圭一郎, Χέπμπορν: Toyama Keiichirō, γεννημένος 1 Ιανουαρίου 1970) είναι Ιάπωνας σχεδιαστής βιντεοπαιχνιδιών, γνωστότερος για τη δημιουργία των βιντεοπαιχνιδιών επιβίωσης τρόμου *[[Silent Hill]]* (1999) και της σειράς βιντεοπαιχνιδιών ''Siren''.

Σπούδασε τέχνη ως φοιτητής και έγινε μέλος της Konami το 1994 ως γραφίστας. Ήταν γραφικός σχεδιαστής και σχεδιαστής χαρακτήρων των βιντεοπαιχνιδιών *[[Snatcher]]* και *[[International Track & Field]]*, ενώ μετά από αυτά δημιούργησε το πρώτο ''Silent Hill''. Το παιχνίδι ήταν επιτυχημένο και απέκτησε πολλά sequels, αλλά ο Τογιάμα αποχώρησε από την ομάδα ανάπτυξής του Team Silent το 1999 μετά την κυκλοφορία του παιχνιδιού και έπειτα εισήλθε στη SCE Japan Studio για να εργαστεί στη σειρά ''Siren''. Σκηνοθέτησε το βιντεοπαιχνίδι *[[Forbidden Siren]]* και το *[[Forbidden Siren 2]]*. Το 2008 ο Τογιάμα κυκλοφόρησε το παιχνίδι **' ως [[reimagining]] του πρώτου ''Siren''. Στη συνέχεια, ο Τογιάμα εργάστηκε στο παιχνίδι ''[[Gravity Rush]]'', που κυκλοφόρησε το 2012 για το [[PlayStation Vita]]. Το πιο πρόσφατο παιχνίδι που δημιούργησε ο Τογιάμα είναι το ''[[Gravity Rush 2]]'', που κυκλοφόρησε στις 19 Ιανουαρίου του 2017 στην [[Ιαπωνία]].

Ο Τογιάμα εγκατέλειψε το [[Sony Japan Studio]] τον Σεπτέμβριο του 2020. Έχει ιδρύσει το [[Bokeh Game Studio]] μαζί με τους [[Καζουνόμπι Σάτο]] και [[Τζούνια Όκουρα]], και οι δύο εργάστηκαν στη σειρά [[Siren (σειρά βιντεοπαιχνιδιών)|Siren]], στις 13 Αυγούστου 2020.  Όταν ρωτήθηκε για το τι προκάλεσε την κίνηση του αυτή, ο Τογιάμα δήλωσε ότι είχε εμπνευστεί από τον συνάδελφο σχεδιαστή [[Φουμίτο Ουέντα|Φουμίντο Ουέντα]] που είχε συσχετίσει πολλές από τις εμπειρίες του με τη δημιουργία του [[genDESIGN]] με τον Τογιάμα. 

Στο νέο του στούντιο, ο Τογιάμα ανακοίνωσε ότι σκοπεύει να επιστρέψει στο είδος τρόμου, με ένα νέο παιχνίδι εμπνευσμένο ιδίως από τους σκηνοθέτες ταινιών [[Γουόνγκ Καρ Γουάι]] και [[Φρουίτ Τσαν]]. 

== Έργα ==


== Παραπομπές ==
<references />

== Εξωτερικοί σύνδεσμοι ==
* [http://www.imdb.com/name/nm1596678/ Κεϊτσίρο Τογιάμα] στο [[IMDb]]
* [https://blog.us.playstation.com/2008/06/13/developer-qa-siren-blood-curse/ Συνέντευξη] με τον Τογιάμα για το **'

Κατηγορία:Silent Hill
Κατηγορία:Σεναριογράφοι βιντεοπαιχνιδιών
Κατηγορία:Ιάπωνες σχεδιαστές βιντεοπαιχνιδιών
Λατινική Κοιλάδα

Η **Λατινική Kοιλάδα** (ιταλικά: *Valle Latina*) είναι μια ιταλική γεωγραφική και ιστορική περιοχή που εκτείνεται από το νότο της Ρώμης μέχρι το Κασίνο, που αντιστοιχεί στην ανατολική περιοχή του αρχαίου ρωμαϊκού Λάτιου (*Latium*).

Οι κύριες πόλεις της κοιλάδας είναι οι Φροζινόνε, Κασίνο, Σόρα, Γκροτταφερράτα, Ανάνι και Αλάτρι.

## Παραπομπές


## Βιβλιογραφία
* Giuseppe Ponzi, *[https://books.google.it/books?id=xiY-AAAAcAAJ&printsec=frontcover&hl=it#v=onepage&q&f=false Osservazioni geologiche fatte lungo la Valle Latina]*, Roma, 1849
* Sabrina Pietrobono, *[https://books.google.it/books?id=WkZoCwAAQBAJ&pg=PA275&dq=%22Valle+Latina%22&hl=it&sa=X&ved=0ahUKEwij_6OJkdrWAhUFL8AKHSz2B08Q6AEIaDAM#v=onepage&q=%22Valle%20Latina%22&f=false La Media Valle Latina: castelli e viabilità in una zona di frontiera], Società degli Archeologi Medievisti Italiani, 2006
* Sabrina Pietrobono, *I monasteri della Media Valle Latina (Frosinone): aspetti topografici e scelte insediative*, in Letizia Ermini Pani, *Committenza, scelte insediative e organizzazione patrimoniale nel Medioevo'', Atti del Convegno di studio, Tergu 15-17 settembre 2006, Centro Italiano di Studi sull'Alto Medioevo, Spoleto, 2007

Λατινικη Κοιλαδα
Αμεδαίος, αρχιδούκας της Αυστρίας-Έστε

O **Αμεδαίος**, λατιν. Amadeus (γενν. 21 Φεβρουαρίου 1986) από τον Οίκο των Αψβούργων-Λωρραίνης είναι τιτουλάριος αρχιδούκας της Αυστρίας-Έστε (από τον πατέρα του) και πρίγκιπας του Βελγίου (από τη μητέρα του). 

## Βιογραφία
Γεννήθηκε στο Βολουβέ-Σαιν Λαμπέρ του Βελγίου και είναι ο πρωτότοκος γιος του Λόρεντς τιτουλάριου αρχιδούκα της Αυστρίας-Έστε και της Άστριντ των Βέττιν, κόρης του Αλβέρτου Β΄ του Βελγίου. Πήρε το όνομα του προπάππου του: ο Λόρεντς ήταν γιος της Μαργαρίτας Σαβοΐας, κόρης του Αμεδαίου δούκα της Αόστης. 

Ο πατέρας τού Λόρεντς, ο Ροβέρτος έλαβε τον τίτλο τού πρίγκιπα της Μόντενα και έγινε ο ιδρυτής τού κλάδου Αυστρίας-Έστε στον Οίκο του. 

### Σπουδές
Σπούδασε στη Σχολή Ιησουιτών Σιντ-Γιαν Μπέρχμανσκόλεγκε των Βρυξελλών, προσφιλή στους ευγενείς του Βελγίου. Συνέχισε στο Κεντ της Αγγλίας (2001-04) και στη Στρατιωτική Ακαδημία του Βελγίου (2004-05). Από το Λόντον Σκουλ οφ Εκονόμικς (2005-08) έλαβε B.Sc. στη Διοίκηση.

Έκανε τη θητεία του στο στρατό, όπου έγινε αξιωματικός του Βελγικού στρατού. Εργάστηκε στη Ν. Υόρκη ως επιχειρηματικός αναλυτής και σύμβουλος διαχείρισης. Το 2013-14 έλαβε πτυχίο MBA στο Πανεπιστήμιο Κολούμπια.

Το 1991 ο Αλβέρτος Β΄ έδωσε στα τέκνα της Άστριντ τον τίτλο του πρίγκιπα του Βελγίου και δικαίωμα διαδοχής. Ο Αμεδαίος ήταν 7ος στη σειρά. Το 2013 παραιτήθηκε ο Αλβέρτος Β΄ και ο Αμεδαίος έγινε 6ος στη σειρά. 

## Οικογένεια
Νυμφεύτηκε το 2014 την Ελισάβετ-Μαρία, ιταλίδα δημοσιογράφο, κόρη του Έττορε Ρόσμποχ φον Βόλκενσταϊν, μακρινή συγγενή του και έχει τέκνο:
* Άννα-Άστριντ γενν. 2016.

## Πρόγονοι




## Αναφορές σε Πηγές


Κατηγορία:Οίκος των Αψβούργων-Λωρραίνης
Κατηγορία:Πρίγκιπες της Αυστρίας
Μαριεχάμν

Το **Μαριενχάμν** () είναι η πόλη, πρωτεύουσα των Ώλαντ, μιας αυτόνομης περιοχής υπό φινλανδική κυριαρχία. Πήρε το όνομά της από τη Μαρία Αλεξάντροβνα της Ρωσίας. Ιδρύθηκε το 1861.

## Παραπομπές

## Εξωτερικοί σύνδεσμοι

*  
* Επίσημος τουριστικός οδηγός - Maarianhamina
* Map of Mariehamn 
* Mariehamn. Tourist route 

Κατηγορία:Πόλεις της Φινλανδίας
Κατηγορία:Μεγάλο Δουκάτο της Φινλανδίας
ΝHO2

* Ο γενικός χημικός τύπος **NHO<sub>2</sub>** μπορεί να αναφέρεται στα ακόλουθα δύο (2) ισομερή:
# Νιτρώδες οξύ, με ημισυντακτικό τύπο **HNO<sub>2</sub>** και αριθμό CAS 7782-77-6.
# Διοξαζιριδίνη, με γραμμικό τύποχωρίς-πλαίσιο|67x67εσκαι αριθμό CAS  67394-35-8.

Κατηγορία:Αποσαφηνίσεις χημικών τύπων
Πέτρος Φερδινάνδος, αρχιδούκας της Αυστρίας

Ο **Πέτρος Φερδινάνδος** (γερμ. *Peter Ferdinand*, 12 Μαΐου 1874 - 8 Νοεμβρίου 1948) του Οίκου των Αψβούργων-Λωρραίνης ήταν αρχιδούκας της Αυστρίας και πρίγκιπας της Ουγγαρίας, της Βοημίας και της Τοσκάνης. Ήταν τιτουλάριος μέγας δούκας της Τοσκάνης (1921-48).

## Βιογραφία
Ο *Πέτρος Φερδινάνδος Σαλβάτορ Κάρολος Λουδοβίκος Μαρία Ιωσήφ Λεοπόλδος Αντώνιος Ροβέρτος Πίος Παγκράτιος* γεννήθηκε στο Σάλτσμπουργκ και ήταν το τέταρτο παιδί και ο τρίτος γιος του Φερδινάνδου Δ΄ της Τοσκάνης και της Αλίκης των Βουρβόνων, κόρης του Καρόλου Γ΄ της Πάρμας. Οι δύο μεγαλύτεροι αδελφοί του, Λεοπόλδος Φερδινάνδος και Ιωσήφ Φερδινάνδος, έκαναν μοργανατικούς γάμους και έτσι αποκλείστηκαν από τη διαδοχή στο Μεγάλο Δουκάτο της Τοσκάνης.

Ακολούθησε στρατιωτική σταδιοδρομία: το 1908 έγινε συνταγματάρχης, το 1911 υποστράτηγος και το 1914 στρατηγός. Με το ξεκίνημα του Α΄ Παγκοσμίου Πολέμου το 1914, ανέλαβε το 25ο Τμήμα Πεζικού και πολέμησε στη Γαλικία (Πολωνία-Ουκρανία) και στη Νότια Πολωνία εναντίον της Ρωσίας, ακολουθώντας το 2ο Σώμα του Αυστροουγγρικού Στρατού. Ο στρατηγός Μόριτς φον Άουφενμπεργκ τον κατηγόρησε αργότερα ότι με τις ενέργειές του απέτρεψε την περικύκλωση του Ρωσικού Στρατού στη μάχη του Κομαρόβ. Το 1915 απολύθηκε και τον διαδέχθηκε στο 25ο Τμήμα ο υποστράτηγος Γιόζεφ Πολεσένσκυ.

Το 1917 επέστρεψε στο Στράτευμα και ως στρατηγός του Πεζικού διηύθυνε τον αυστριακό στρατό στο ιταλικό μέτωπο. Πρώτα υπερασπίστηκε το Όρτλερ και μετά κάλυψε τη 14η Γερμανική Στρατιά κατά την προέλασή της στη μάχη του Καπορέττο. Το 1918 το Σώμα του, που στάθμευε στο Τρεντίνο, ονομάστηκε 5ο Σώμα Στρατού. Στο τέλος του Πολέμου, διοίκησε τη 10η Στρατιά του Τρέντο εξ ονόματος του στρατάρχη Αλεξάντερ φον Κρόμπατιν.

Απεβίωσε στο Σανκτ Γκίλγκεν του Σάλτσμπουργκ το 1948 σε ηλικία 74 ετών. Τον διαδέχθηκε ο πρωτότοκος γιος του, Γοδεφρείδος, ως τιτουλάριος μέγας δούκας της Τοσκάνης.

## Οικογένεια
Νυμφεύτηκε το 1900 τη Μαρία Χριστίνα των Βουρβόνων-Δύο Σικελιών, κόρη του Αλφόνσου, Κόμη της Καζέρτα, και είχε τέσσερα τέκνα:
* Γοδεφρείδος (1902 - 1984), τιτουλάριος Μέγας Δούκας της Τοσκάνης, παντρεύτηκε τη Δωροθέα Μαρία της Βαυαρίας, είχε τέσσερα τέκνα.
* Ελένη (1903 - 1924), παντρεύτηκε το Φίλιππο Αλβέρτο της Βυρτεμβέργης, είχε ένα τέκνο.
* *Γεώργιος* Μαρία Ραϊνέριος Ιωσήφ Πέτρος Ουμβέρτος Γοδεφρείδος Ευστάθιος Ροβέρτος Ιγνάτιος (1905 - 1952), Πρίγκιπας της Τοσκάνης, νυμφεύτηκε την κόμισσα Μαρία Βαλερία του Βάλντμπουργκ-Τσάυλ-Χόενεμς, κόρη της Ελισάβετ Φραγκίσκης των Αψβούργων-Λωρραίνης, και είχε εννέα τέκνα.
* Ρόζα (1906 - 1983), παντρεύτηκε το Φίλιππο Αλβέρτο της Βυρτεμβέργης (σύζυγο της αποβιώσασας αδελφής της), είχε έξι τέκνα.

## Πρόγονοι





## Αναφορές σε Πηγές


Κατηγορία:Οίκος των Αψβούργων-Λωρραίνης
Λεοπόλδος Φραγκίσκος, αρχιδούκας της Αυστρίας

Ο **Λεοπόλδος Φραγκίσκος** (γερμ. *Luitpold Franz*, γενν. 25 Οκτωβρίου 1942) του Οίκου των Αψβούργων-Λωρραίνης είναι τιτουλάριος αρχιδούκας της Αυστρίας, πρίγκιπας της Ουγγαρίας, Βοημίας και Τοσκάνης. Ήταν τιτουλάριος μέγας δούκας της Τοσκάνης (1984-1993), ώσπου έκανε δεύτερο, μοργανατικό γάμο.

## Βιογραφία
Ο *Λεοπόλδος Φραγκίσκος Πέτρος Φερδινάνδος Μαρία Ιωσήφ Γοδεφρείδος Γεώργιος Κάρολος Όθων Ροδόλφος Μιχαήλ* γεννήθηκε στο Στάρνμπεργκ της Βαυαρίας και είναι το τρίτο παιδί και ο μόνος γιος του Γοδεφρείδου της Αυστρίας, τιτουλάριου Μεγάλου Δούκα της Τοσκάνης, και της Δωροθέας Μαρίας των Βίττελσμπαχ, κόρης του Φραγκίσκου της Βαυαρίας.

Το 1984 απεβίωσε ο πατέρας του και τον διαδέχθηκε στην αξίωση του μεγάλου δούκα τη Τοσκάνης. Το 1993 ο δεύτερος γάμος του ήταν μοργανατικός, έτσι αποκήρυξε τον τίτλο του *μεγάλου δούκα της Τοσκάνης* υπέρ του πρωτότοκου Σιγισμόνδου, γιου από τον πρώτο του γάμο.

## Οικογένεια
Νυμφεύτηκε πρώτα το 1965 τη Λαιτισιά ντ'Αρανμπέρ, κόρη του Ανρί, Μαρκησίου ντε Μπελζάνς, και έχει δύο τέκνα:
* Σιγισμόνδος (γενν. 1966), τιτουλάριος Αρχιδούκας της Αυστρίας και Μέγας Δούκας της Τοσκάνης.
* Γκούντραμ Μαρία (γενν. 1967), Αρχιδούκας της Αυστρίας.

Το 1981 διαζεύχθηκε τη Λαιτισιά και το 1993 έκανε δεύτερο γάμο με τη Μάρτα Πέρεζ Βαλβέρντε, ψυχαναλύτρια. Διαζεύχθηκαν το 1998.

## Πρόγονοι





## Αναφορές σε Πηγές


Κατηγορία:Οίκος των Αψβούργων-Λωρραίνης
Σιγισμούνδος, αρχιδούκας της Αυστρίας

Ο **Σιγισμούνδος**, γερμ. Sigmund (γενν. 21 Απριλίου 1966) από τον Οίκο των Αψβούργων-Λωρραίνης είναι τιτουλάριος: αρχιδούκας της Αυστρίας και μέγας δούκας της Τοσκάνης.

## Βιογραφία
Ο Σιγισμούνδος-Όθων-Μαρία-Ιωσήφ-Γκόττφρητ-Ερρίκος-Λεοπόλδος-Φερδινάνδος γεννήθηκε στο Λωζάννη και είναι ο πρωτότοκος γιος του Λεοπόλδου-Φραγκίσκου τιτουλάριου μεγάλου δούκα της Τοσκάνης και της πρώτης συζύγου του Λαιτισιά ντ'Αρανμπέρ, κόρης του Ερρίκου μαρκησίου ντε Μπελζάνς. 

Σπούδασε Επιστήμη των Υπολογιστών και έχει εργαστεί ως τραπεζίτης. Το 1993 ο πατέρας του έκανε δεύτερο γάμο, κάτι που ήταν αντίθετο με το Ρωμαιοκαθολικό Τάγμα του Αγ. Στεφάνου, του οποίου ήταν αρχηγός. Έτσι ο Λεοπόλδος-Φραγκίσκος αποκήρυξε τον τίτλο του μεγάλου δούκα της Τοσκάνης υπέρ του πρωτότοκου γιου του Σιγισμούνδου. Από τότε ο γιος του είναι ο αρχηγός του κλάδου της Τοσκάνης. 

Ο Σιγισμούνδος ανατράφηκε στην Ουρουγουάη και μετά στην Ελβετία από τους γονείς του. Η οικογένεια της μητέρας του λέγεται ότι κατέχει επιχειρήσεις στην Ουρουγουάη.

Είναι μέγας Μάγιστρος του Τάγματος του Αγ. Ιωσήφ και του Αγ. Στεφάνου, των δύο ιπποτικών Ταγμάτων του μεγάλου δουκάτου της Τοσκάνης. Έχει υπηρετήσει ως προστάτης του *Αλμανάκ των Γκόττα*.

## Οικογένεια
Νυμφεύτηκε το 1999 την Ελύσα Έντμοντστοουν, κόρη του Άρτσιμπαλντ Μπρους 7ου βαρονέττου του Ντάντρηθ και έχει τέκνα:
* Λεοπόλδος-Αμεδαίος γενν. 2001, τιτουλάριος διάδοχος της Τοσκάνης.
* Τατυάννα γενν. 2003.
* Μαξιμιλιανός γενν. 2004, τιτουλάριος αρχιδούκας της Αυστρίας και πρίγκιπας της Τοσκάνης.

Διαζεύχθηκε το 2003 και η ακύρωση του γάμου έγινε το 2016.

## Πρόγονοι





## Αναφορές σε Πηγές


Κατηγορία:Οίκος των Αψβούργων-Λωρραίνης
Final Fight (βιντεοπαιχνίδι)

Το ***Final Fight*** (ιαπωνικά: ファイナルファイト, χέπμπορν: *Fainaru Faito*) είναι ένα side-scrolling - beat 'em up βιντεοπαιχνίδι, σε ανάπτυξη και διανομή Capcom. Αρχικά, κυκλοφόρησε το 1989 για arcade. Το παιχνίδι τοποθετείται στη φανταστική πόλη Metro City, με τον παίχτη να μπορεί να επιλέξει τρεις χαρακτήρες: τον Mike Haggar, τον φίλο της κόρης του, Cody, και τον καλύτερο φίλο του τελευταίου, Guy, των οποίων η αποστολή είναι να νικήσουν την ομάδα Mad Gear και να σώσουν την κόρη του πρώτου, Jessica. 

Η αρχική πρόθεση ήταν να κυκλοφορήσει ως σίκουελ του πρωτότυπου παιχνιδιού *[[Street Fighter (βιντεοπαιχνίδι)|Street Fighter]]*,  του 1987, αλλά, αργότερα, άλλαξε το είδος (από *fighting* σε *beat 'em up*) καθώς και ο τίτλος του.  Κατά τα επόμενα χρόνια το βιντεοπαιχνίδι έγινε διαθέσιμο και για άλλες κονσόλες όπως το SNES, ενώ κυκλοφόρησαν και μερικά σίκουελ. Η ομάδα ανάπτυξης του παιχνιδιού, δούλεψε αργότερα για το αυθεντικό *[[Street Fighter II: The World Warrior|Street Fighter II]]*, όπου συμπεριλήφθηκαν και μερικοί χαρακτήρες (μαχητές) από το *Final Fight*. Το ίδιο έγινε και στη σειρά *[[Street Fighter Alpha]]*. Το βιντεοπαιχνίδι, τέλος, έλαβε πολύ καλές κριτικές. 

## Παραπομπές


## Εξωτερικοί σύνδεσμοι
* ''Final Fight'' at MobyGames
* Final Fight Online

Κατηγορία:Βιντεοπαιχνίδια του 1989
Κατηγορία:Βιντεοπαιχνίδια Amiga
Κατηγορία:Arcade παιχνίδια
Κατηγορία:Βιντεοπαιχνίδια της Capcom
Κατηγορία:Βιντεοπαιχνίδια του Commodore 64
Κατηγορία:Cooperative βιντεοπαιχνίδια
Κατηγορία:Βιντεοπαιχνίδια πάλης
Κατηγορία:Βιντεοπαιχνίδια του Game Boy Advance
Κατηγορία:Βιντεοπαιχνίδια του iOS
Κατηγορία:Βιντεοπαιχνίδια του Mega-CD
Κατηγορία:Βιντεοπαιχνίδια του SNES
Κατηγορία:Βιντεοπαιχνίδια τοποθετημένα στις ΗΠΑ
Κατηγορία:Βιντεοπαιχνίδια του Virtual Console
Κατηγορία:Βιντεοπαιχνίδια ZX Spectrum
Κόουβολα

Η **Κούβολα** () είναι πόλη της Φινλανδίας και δήμος της χώρας. Βρίσκεται στην περιφέρεια Κυμενλάαξο, 134 χιλιόμετρα βόρεια του Ελσίνκι. Η ονομασία της πόλης προέρχεται από τη λέξη *kouvo* (παλιά φινλανδικά) και σημαίνει Καφέ αρκούδα.

## Παραπομπές

## Εξωτερικοί σύνδεσμοι
* 
* Επίσημη ιστοσελίδα
* Kouvola Tourist Office
* h2g2.com on Kouvola

Κατηγορία:Πόλεις της Φινλανδίας
Γοδεφρείδος, αρχιδούκας της Αυστρίας

Ο **Γοδεφρείδος** (γερμ. *Gottfried*, 14 Μαρτίου 1902 - 21 Ιανουαρίου 1984) του Οίκου των Αψβούργων-Λωρραίνης ήταν αρχιδούκας της Αυστρίας, πρίγκιπας της Ουγγαρίας, της Βοημίας και της Τοσκάνης. Ήταν τιτουλάριος μέγας δούκας της Τοσκάνης (1948-84).

## Βιογραφία
Ο *Γοδεφρείδος Μαρία Ιωσήφ Πέτρος Φερδινάνδος Ουμβέρτος Αντώνιος Ροβέρτος Λεοπόλδος Ερρίκος Ιγνάτιος Αλφόνσος* γεννήθηκε στο Λιντς της Αυστρίας και ήταν το πρώτο παιδί και ο πρωτότοκος γιος του Πέτρου Φερδινάνδου της Αυστρίας, τιτουλάριου μεγάλου δούκα της Τοσκάνης, και της Μαρίας Χριστίνας των Βουρβόνων-Δύο Σικελιών, κόρης του Αλφόνσου, Κόμη της Καζέρτα. 

Ανατράφηκε με τα αδέλφια του στο Ζάλτσμπουργκ και στη Βιέννη. Με το τέλος του Α΄ Παγκοσμίου Πολέμου η οικογένειά του μετανάστευσε στη Λουκέρνη της Ελβετίας.

Απεβίωσε το 1984 στο Μπαντ Ισλ της Αυστρίας, σε ηλικία 82 ετών. Του είχε απονεμηθεί η διάκριση του Τάγματος του Χρυσόμαλλου Δέρατος.

## Οικογένεια
Νυμφεύτηκε το 1938 τη Δωροθέα Μαρία των Βίττελσμπαχ, κόρη του Φραγκίσκου της Βαυαρίας, και είχε τέσσερα τέκνα:
* *Ελισάβετ* Δωροθέα Ιωσηφίνα Θηρεσία Λουντμίλλα (γενν. 1939), παντρεύτηκε τον ιππότη Φρήντριχ Χούμπερτ φον Μπράουν.
* *Αλίκη* Μαρία Χριστίνα Μαργαρίτα Αντωνία Ιωσηφίνα Ρόζα Ελένη Αδελγόνδη Ελεονώρα (γενν. 1941), παντρεύτηκε το βαρόνο Βιττόριο του Μάννο το 1970.
* Λεοπόλδος Φραγκίσκος (1942 - 2021), τιτουλάριος Μέγας Δούκας της Τοσκάνης.
* *Μαρία Αντωνία* Χριστίνα Ιωσηφίνα Ρόζα Μαργαρίτα Πία Αγγέλα Θηρεσία Γαβριέλλα Ισαβέλλα Λουντμίλλα Ζίτα Ροβέρτα (γενν. 1950), παντρεύτηκε το βαρόνο Χανς Βάλτερ φον Προφ του Ίρμιχ.

## Πρόγονοι





## Αναφορές σε Πηγές


Κατηγορία:Οίκος των Αψβούργων-Λωρραίνης
Σέιναγιοκι

Η **Σέιναγιοκι** (, ) είναι πόλη της Φινλανδίας. Ιδρύθηκε περίπου το 1798. Έγινε δήμος το 1868 και κωμόπολη το 1960. Η βιβλιοθήκη της πόλης, μία εκκλησία και τα κτήρια της κεντρικής διοίκησης έχουν σχεδιαστεί από τον Άλβαρ Άαλτο. Ο αστεροειδής 1521 Σέιναγιοκι έχει το όνομα της πόλης.

## Παραπομπές

## Εξωτερικοί σύνδεσμοι

*Seinäjoki – Official website
*Provinssirock  – rock festival
*Tangomarkkinat – tango festival

Κατηγορία:Πόλεις της Φινλανδίας
Λεοπόλδος Σαλβάτορ, αρχιδούκας της Αυστρίας

Ο **Λεοπόλδος Σαλβάτορ** (γερμ. *Luitpold Salvator*, 15 Οκτωβρίου 1863 - 4 Σεπτεμβρίου 1931) από τον Οίκο των Αψβούργων-Λωρραίνης ήταν αρχιδούκας της Αυστρίας και πρίγκιπας της Τοσκάνης.

## Βιογραφία
Ο *Λεοπόλδος Σαλβάτορ Μαρία Ιωσήφ Φερδινάνδος Φραγκίσκος ντε Ασσίζι Κάρολος Άντώνιος ντε Πάντουα Ιωάννης Βαπτιστής Ιανουάριος Αλοϋσιος Γκοντζάγκα Ράινερ Βένζελος Γάλιος* γεννήθηκε στη Σταρά Μπολεσλάβ της Βοημίας και ήταν ο πρωτότοκος γιος του Καρόλου Σαλβάτορ της Αυστρίας και της Μαρίας Ιμμακουλάτας των Βουρβόνων-Ισπανίας, κόρης του Φερδινάνδου Β΄ των Δύο Σικελιών.

Απεβίωσε το 1931 σε ηλικία 68 ετών.

## Οικογένεια
Νυμφεύτηκε το 1889 τη Μπλάνκα/Λευκή των Βουρβόνων-Ισπανίας, κόρη του Καρόλου, Δούκα της Μαδρίτης, και είχε τέκνα:
* Ντολόρες (1891 - 1974).
* Ιμμακουλάτα (1892 - 1971), παντρεύτηκε τον ευγενή Ιγκίνο Νέρι-Σερνέρι.
* Μαργαρίτα (1894 - 1986), παντρεύτηκε τον Φραντσέσκο-Μαρία Ταλιάνι ντε Μάρκιο.
* Ράινερ (1895 - 1930), Αρχιδούκας της Αυστρίας.
* Λεοπόλδος (1897 - 1958), Αρχιδούκας της Αυστρίας.
* Μαρία Αντωνία (1899 - 1977), παντρεύτηκε πρώτα τον δον Ραμόν δε Ορλάντις υ Βιγιαλόνγκα και έπειτα τον Λουίς Πέρεζ Σούκρε.
* Αντώνιος (1901 - 1987), Αρχιδούκας της Αυστρίας.
* Ασσούντα (1902 - 1993), παντρεύτηκε τον Γιόζεφ Χόπφινγκερ.
* Φραγκίσκος Ιωσήφ (1905 - 1975), Αρχιδούκας της Αυστρίας.
* Κάρολος Πίος (1909 - 1953), Αρχιδούκας της Αυστρίας.

## Πρόγονοι





## Περαιτέρω ανάγνωση
* Lost Waltz A Story Of Exile by Bertita Harding (1944)

## Αναφορές


Κατηγορία:Οίκος των Αψβούργων-Λωρραίνης
Ύκκενεν

Η **Ύκκενεν** είναι το τρίτο επίπεδο στο Σύστημα ποδοσφαιρικών πρωταθλημάτων ανδρών Φινλανδίας, μετά από το Πρωτάθλημα ποδοσφαίρου Φινλανδίας και το, νεοσύστατο από το 2020, Ykkösliiga. Διοργανώνεται από την Φινλανδική Ποδοσφαιρική Ομοσπονδία, όντας το υψηλότερο επίπεδο που διοργανώνει η ομοσπονδία. Ιδρύθηκε το 1973.

## Παραπομπές


## Εξωτερικοί σύνδεσμοι
*Πληροφορίες πρωταθλήματος; στην ιστοσελίδα της ομοσπονδίας]
*Λίστα με τις βαθμολογίες από το 1930
* League321.com - Στατιστικά του πρωταθλήματος. 
*Football scores για τα φινλανδικά πρωταθλήματα

Κατηγορία:Ποδοσφαιρικές διοργανώσεις Φινλανδίας
Κάκκονεν

Η **Κάκκονεν** το τέταρτο επίπεδο στο Σύστημα ποδοσφαιρικών πρωταθλημάτων ανδρών Φινλανδίας. Διοργανώνεται από την Φινλανδική Ποδοσφαιρική Ομοσπονδία. Συμμετέχουν 30 ομάδες. Ιδρύθηκε το 1974. Είναι χωρισμένο σε τρεις ομίλους των 10 ομάδων. Οι 3 πρωταθλήτριες ομάδες κάθε ομίλου και η καλύτερη δεύτερη αγωνίζονται στα πλέι-οφ για να κερδίσουν τις δύο θέσεις προβιβασμού στην Ύκκενεν. Οι 2 τελευταίες ομάδες κάθε ομίλου υποβιβάζονται στην Κόλμονεν.

## Παραπομπές

## Εξωτερικοί σύνδεσμοι
*Finnish FA (Suomen Palloliitto - Kakkonen 2013) 

Κατηγορία:Ποδοσφαιρικές διοργανώσεις Φινλανδίας
Ντέιβιντ Ρικλ

Ο **Ντέιβιντ Ρικλ** (*[[λατινικό αλφάβητο]] : David Rikl*) γεννημένος στις 7 Φεβρουαρίου 1971, είναι Τσέχος πρώην πρωταθλητής της αντισφαίρισης. Στην καριέρα του κέρδισε 30 τίτλους στα διπλά και τερμάτισε επιλαχόντας το 2004 Αμερικανικό όπεν καιτο  2001 στο Γουίμπλετον. Ήταν στο  No 41 στον κόσμο στις 2 Μαΐου 1994.

Είναι παντρεμένος με την Άλις κι έχουν έναν γιο, τον Πάτρικ Ρικλ, όπου είναι επίσης αντισφαιριστής, γνωστός αντισφαιριστής ήταν και ο αδελφός του Άλες Ρικλ.
 
Ως νέος διακρίθηκε στα διπλά, φτάνοντας στους ημιτελικούς του Γαλλικού Όπεν, του Αυστραλιανού Όπεν και του τελικού των Τζούνιορς στο Γουίμπλετον το 1993. Ο Ρικλ έγινε επαγγελματίας το 1989.
Στο απλό κέρδισε 5 τουρνουά και πέτυχε τη μεγαλύτερη επίδοση του το 1997, φτάνοντας στον τρίτο γύρο του Γουίμπλεντον. 

Στο κύπελλο Ντέιβις αγωνίστηκε με την Τσεχία από το 1997 έως το 2002 σε 6 διοργανώσεις με ρεκόρ 8 νίκες και 5 ήττες.

Ο Ρικλ κέρδισε τους περισσότερους τίτλους του στις αρχές της δεκαετίας του 2000 και στα τέλη της δεκαετίας του 1990 με τον συμπατριώτη και συμπαίκτη του Γίρζι Νόβακ, έπαιξαν στους τελικούς του πρωταθλήματος του Γουίμπλεντον το 2001 και του Αμερικανικού όπεν το 2004. Ο Ρικλ αποσύρθηκε από την επαγγελματική περιοδεία το 2005 και σήμερα διαμένει στο Λονδίνο.

## Τελικοί Γκραντ σλαμ

### Διπλό αντρών

## Παραπομπές
ε

Κατηγορία:Τσέχοι αθλητές της αντισφαίρισης
Μπλε Φάλαινα (παιχνίδι)

Το **Παιχνίδι Μπλε Φάλαινα** (), επίσης γνωστό ως *Πρόκληση Μπλε Φάλαινα*, είναι φαινόμενο των κοινωνικών δικτύων που άρχισε να κυκλοφορεί σε αρκετές χώρες από το 2016. Το παιχνίδι αποτελείται από σειρά καθηκόντων που ανατίθενται από τους διαχειριστές στους παίκτες, διάρκειας 50 ημερών, με τελική πρόκληση οι παίκτες να διαπράξουν αυτοκτονία.

Το παιχνίδι ήρθε στο προσκήνιο τον Μάιο του 2016 μέσα από ένα άρθρο στη ρωσική εφημερίδα *Novaya Gazeta*, το οποίο συνδέει πολλές και άσχετες αυτοκτονίες παιδιών που ήταν μέλη της ομάδας "F57" στο κοινωνικό δίκτυο του VKontakte. Ένα κύμα ηθικού πανικού σάρωσε τη Ρωσία. Ωστόσο, το άρθρο αργότερα κατακρίθηκε για προσπάθεια να βρει σύνδεση εκεί που δεν υπήρχε, καθώς καμία από τις αυτοκτονίες δεν βρέθηκε να είναι αποτέλεσμα των δραστηριοτήτων της ομάδας. κ Μ αποτέλεσμα να πεθάνει πολύ κοσμος

Αν και ειδικοί πιστεύουν ότι η Μπλε Φάλαινα είναι φάρσα (hoax), πολλοί θεωρούν πιθανό το φαινόμενο να έχει οδηγήσει σε περιπτώσεις αυτο-τραυματισμού από μίμηση και παρόμοιες ομάδες, αφήνοντας τα παιδιά ευάλωτα σε κίνδυνο cyberbullying και online διαπόμπευση.

## Δομή του παιχνιδιού
Η Μπλε Φάλαινα εξαρτάται από τη σχέση μεταξύ των συμμετεχόντων και των διαχειριστών. Οι διαχειριστές ορίζουν μία σειρά από καθήκοντα που οι παίκτες πρέπει να ολοκληρώσουν, συνήθως ένα ανά ημέρα, μερικά από τα οποία περιλαμβάνουν αυτο-ακρωτηριασμό. Από τα τέλη του 2017, η συμμετοχή στη Μπλε Φάλαινα φαίνεται να έχει μειωθεί. Ωστόσο, οργανώσεις που επιδιώκουν να εξασφαλίσουν την ασφάλεια του διαδικτύου σε όλο τον κόσμο αντέδρασαν δίνοντας γενικές συμβουλές για γονείς και εκπαιδευτικούς για την πρόληψη των αυτοκτονιών, την ευαισθητοποίηση γύρω από την ψυχική υγεία, και την διαφύλαξη της ασφάλειας του διαδικτύου προτού εμφανιστεί το επόμενο κρούσμα cyberbullying.

## Συλλήψεις
Το 2016, ο Philipp Budeikin, ένας 21-χρονος πρώην μαθητής ψυχολογίας που είχε αποβληθεί από το πανεπιστήμιο, ισχυρίστηκε ότι εφηύρε το παιχνίδι το 2013. Είπε ότι η πρόθεσή του ήταν να *καθαρίσει* την κοινωνία με το να πιέζει τα άτομα στην αυτοκτονία. Αν και αρχικά υποστήριξε την αθωότητά του και δήλωνε ότι έγινε για να «περνάμε καλά», ο Budeikin συνελήφθη και κρατήθηκε στην φυλακή Kresty στην Αγία Πετρούπολη και τον Μάιο του 2016 βρέθηκε ένοχος για «ηθική αυτουργία σε τουλάχιστον 16 έφηβες κοπέλες προκειμένου να αυτοκτονήσουν». Αργότερα καταδικάστηκε σε δύο κατηγορίες ηθικής αυτουργίας σε αυτοκτονία ανηλίκου.

Τον Ιούνιο του 2017, ο ταχυδρόμος Ilya Sidorov συνελήφθη στη Μόσχα. Κατηγορήθηκε, επίσης, για τη δημιουργία της ομάδας Μπλε Φάλαινα που ενθαρρύνει τα παιδιά να βλάψουν τους εαυτούς τους και τελικά να αυτοκτονήσουν. Ισχυρίστηκε ότι 32 παιδιά πείστηκαν να ενταχθούν στην ομάδα του και να ακολουθούν εντολές.

## Παραπομπές

Κατηγορία:Έγκλημα στον κυβερνοχώρο
Κατηγορία:Μέθοδοι αυτοκτονίας
Κατηγορία:Αυτοκτονία και διαδίκτυο
Πέσο Κολομβίας

μικρογραφία|500 πέσος
Το ***κολομβιανό πέσο*** είναι το εθνικό νόμισμα της Κολομβίας σύμφωνα με το πρότυπο ISO 4217. Το επίσημο σύμβολο για το πέσο είναι το **$**. Υποδιαιρείται σε 100 *σεντάβος.*

## Παραπομπές


Κατηγορία:Νομισματολογία
Κατηγορία:Οικονομία της Κολομβίας
Αντώνιος, αρχιδούκας της Αυστρίας

Ο **Αντώνιος** (γερμ. *Anton*, 20 Μαρτίου 1901 - 22 Οκτωβρίου 1987) του Οίκου των Αψβούργων-Λωρραίνης ήταν αρχιδούκας της Αυστρίας και πρίγκιπας της Τοσκάνης.

## Βιογραφία
Ο *Αντώνιος Μαρία Φραγκίσκος Λεοπόλδος Λεύκιος Κάρολος Ιωσήφ Ιγνάτιος Ραφαήλ Μιχαήλ Μαργαρίτης Νικήτας* γεννήθηκε στη Βιέννη και ήταν το έβδομο παιδί και ο τρίτος γιος του Λεοπόλδου Σαλβάτορ, Αρχιδούκα της Αυστρίας, και της Λευκής των Βουρβόνων-Ισπανίας, κόρης του Καρόλου, Δούκα της Μαδρίτης.

Νυμφεύτηκε την Ιλεάνα, αδελφή του Καρόλου Β΄ της Ρουμανίας.

Κατά το Β΄ Παγκόσμιο Πόλεμο υπηρέτησε ως πιλότος της Βέρμαχτ. Μετά το 1944 εγκαταστάθηκε στο Κάστρο Μπραν της Ρουμανίας. Το 1944 έγινε πραξικόπημα στη Ρουμανία και η συμμαχία με τη Γερμανία τελείωσε, οπότε ο Αντώνιος κινδύνευσε, ως Γερμανός πολίτης, να διωχθεί από τη χώρα. Τελικά, παρέμεινε και έφυγε το 1947, όταν ο Μιχαήλ της Ρουμανίας (γιος του Καρόλου Β΄) αναγκάστηκε να παραιτηθεί και να φύγει από τη Ρουμανία. Με την οικογένειά του πήγε στην Ελβετία για λίγο, μετά στην Αργεντινή και από το 1950 στις ΗΠΑ.

Διαζεύχθηκε το 1954 και η Ιλεάνα έγινε μοναχή. Ο Αντώνιος επέστρεψε στην Αυστρία, όπου έζησε στο Έμερμπεργκ και στο Σανκτ Λόρεντς αμ Μόντσεε, στη Βίλλα Μίνολα. Απεβίωσε το 1987 σε ηλικία 86 ετών στο Σάλτσμπουργκ και τάφηκε στο Μόντσεε.

## Οικογένεια
Νυμφεύτηκε το 1931 την Ιλεάνα των Ζίγκμαρινγκεν, κόρη του Φερδινάνδου της Ρουμανίας, και είχε έξι τέκνα:
* Στέφανος (1932 - 1998), Αρχιδούκας της Αυστρίας.
* Μαρία Ιλεάνα (1933 - 1959), παντρεύτηκε τον κόμη Γιαροσλάβ Κοττουλίνσκυ.
* Αλεξάνδρα (γενν. 1935), παντρεύτηκε τον Ευγένιο Εβεράρδο της Βυρτεμβέργης και μετά το βαρόνο Βίκτορ φον Μπάιλλου. 
* Δομίνικος (γενν. 1937), Αρχιδούκας της Αυστρίας.
* Μαρία Μαγδαληνή (1939 - 2021), παντρεύτηκε το βαρόνο Χανς Ούλριχ φον Χόλτσχαουζεν, απέκτησαν παιδιά..
* Ελισάβετ (1942 - 2019), παντρεύτηκε το δόκτορα Φρήντριχ Ζάντχοφερ, απέκτησαν παιδιά.

## Πρόγονοι





## Αναφορές σε Πηγές


## Περαιτέρω ανάγνωση
* Lost Waltz A Story Of Exile by Bertita Harding (1944).

 
Κατηγορία:Οίκος των Αψβούργων-Λωρραίνης
Παγκόσμια Ημέρα Εκπαιδευτικών

**Παγκόσμια Ημέρα Εκπαιδευτικών**, γνωστή επίσης ως **Διεθνής Ημέρα Εκπαιδευτικών**, γιορτάζεται κάθε χρόνο στις 5 Οκτωβρίου. Καθιερώθηκε το τιμώντας την ελεύθερη διδασκαλία η οποία υπογράφηκε το 1966 μέσω της απόφασης της UNESCO/ΔΟΕ για τη Σύσταση σχετικά με το Καθεστώς των Εκπαιδευτικών, που αναφέρεται στην κατάσταση και στις συνθήκες των εκπαιδευτικών σε όλο τον κόσμο. Αυτή η Σύσταση υπογραμμίζει τα πρότυπα σχετικά με την πολιτική των εκπαιδευτικών, την πρόσληψη και την κατάρτιση καθώς και την δια βίου εκπαίδευσή τους, την απασχόληση και τις συνθήκες εργασίας τους. Η Παγκόσμια Ημέρα Εκπαιδευτικών στοχεύει στο να επικεντρωθεί "στην εκτίμηση, την αξιολόγηση και τη βελτίωση όλων των εκπαιδευτικών του κόσμου" και να δώσει την ευκαιρία να εξετάσουν ζητήματα σχετικά με τους εκπαιδευτικούς και τη διδασκαλία.

## Εορτασμός
Για τον εορτασμό της Παγκόσμιας Ημέρας Εκπαιδευτικών, η UNESCO και ο Διεθνής Οργανισμός Εκπαίδευσης διεξάγουν μια εκστρατεία κάθε χρόνο ώστε να προσφέρουν στον κόσμο μια καλύτερη γνώση για τους εκπαιδευτικούς και για τον ρόλο που διαδραματίζουν στην ανάπτυξη των μαθητών και της κοινωνίας. Συνεργάζονται με τον ιδιωτικό τομέα όπως τα μέσα ενημέρωσης ώστε να πραγματοποιήσουν αυτόν τον σκοπό. Η εκστρατεία αυτή επικεντρώνεται σε διαφορετικό θέμα κάθε χρόνο. Για παράδειγμα, το "Empowering Teachers” είναι το θέμα του 2017. Εκείνη την χρονιά η Παγκόσμια Ημέρα Εκπαιδευτικών γιόρτασε την 20η επέτειο από τη Σύσταση της UNESCO σχετικά με την κατάσταση του διδακτικού προσωπικού της τριτοβάθμιας εκπαίδευσης, φέρνοντας στο προσκήνιο την κατάσταση των εκπαιδευτικών στα Ιδρύματα Τριτοβάθμιας Εκπαίδευσης που συχνά είναι παραμελημένη.

Το 2018 η UNESCO υιοθέτησε την θεματική: "The right to education means the right to a qualified teacher". Γιόρτασε την 70η επέτειο της Διεθνούς Διακήρυξης των Ανθρωπίνων Δικαιωμάτων (1948) και αποτελεί υπενθύμιση ότι το δικαίωμα στην εκπαίδευση δεν μπορεί να πραγματοποιηθεί χωρίς έμπειρους και εξειδικευμένους εκπαιδευτικούς.

Η UNESCO δηλώνει ότι όλοι μπορούν να βοηθήσουν στον εορτασμό αυτού του επαγγέλματος, μέσω της ευαισθητοποίησης σε ζητήματα διδασκαλίας και μέσω της διαβεβαίωσης ότι ο σεβασμός προς τους εκπαιδευτικούς αποτελεί μέρος της φυσικής τάξης πραγμάτων. Τα σχολεία και οι μαθητές για παράδειγμα, προετοιμάζουν μια εκδήλωση προς τιμήν των εκπαιδευτικών για αυτή τη μέρα. Περισσότερες από 100 χώρες γιορτάζουν την Παγκόσμια Ημέρα Εκπαιδευτικών και κάθε χώρα έχει τις δικές της εκδηλώσεις όπως στην περίπτωση της Ινδίας, η οποία γιορτάζει την Ημέρα των Εκπαιδευτικών στις 5 Σεπτεμβρίου.

## Αναφορές


## Εξωτερικοί σύνδεσμοι
* *[https://web.archive.org/web/20180908164607/http://www.unesco.org/new/en/education/themes/education-building-blocks/teacher-education/frequently-asked-and-questions/ Παγκόσμια Ημέρα Εκπαιδευτικών: γιατί 5 Οκτωβρίου;]*
* Queensland (Αυστραλία) Παγκόσμια Ημέρα Εκπαιδευτικών web site

Κατηγορία:Διδασκαλία